Zápis z členskej schôdze Bobtail & Bearded collie klubu 29.11.2025 v Lipovom
Prítomní: podľa prezenčnej listiny
Prítomných členov klubu na schôdzi privítala predsedníčka klubu Ing. Bilá.
Oboznámila všetkých s programom zasadnutia:
1. Otvorenie
2. Voľba zapisovateľa a overovateľa zápisu
3. Správa predsedu klubu
4. Správa ekonóma klubu
5. Správa poradcu chovu
6. Prípravy oslavy 10. Výročia založenia klubu
7. Rôzne – diskusia
8. Záver
K programu neboli pripomienky.
Za zapisovateľku bola navrhnutá p. Pilná Monika a za overovateľa zápisu pani Eleonóra Jamborová.
Uznesenie č. 1/2025
ČS schvaľuje program schôdze, zapisovateľku p. Pilnú Moniku a overovateľku p. Eleonóru Jamborovú.

Správa predsedkyne klubu
Predsedkyňa klubu v krátkosti zhodnotila činnosť klubu za posledný rok. Konanie jarnej klubovej výstavy muselo byť pre epidémiu SLAK odložené na neskorší, netradičný zimný termín a to 29.11.2025. Žiaľ len veľmi málo vystavovateľov prejavilo o túto výstavu záujem.
V budúcom roku klub oslavuje 10. Výročie od svojho založenia, preto výbor požiadal SKJ o súhlas s udeľovaním tretieho CAC v kalendárnom roku na výstave. Na základe tohto súhlasu boli oslovení aj rozhodcovia a termíny sú nasledovné:
9.5.2026  Lipové, Špeciálna výstava/CAC, rozhodkyňa: Linda Voláriková/SK
[image: ]26.9.2026  Lipové, Špeciálna výstava/CAC, rozhodca BC: Michael Lewis/UK (kennel Potterdale), OES: Soňa Heldová/SK
27.9.2026  Lipové, Klubová výstava/CAC, rozhodca BC: Janet Lewis/UK (kennel Potterdale), OES: Tibor Havelka/SK
Po výstave 26.9.2026 je plánované spoločné posedenie – upresnenie v bode 6.
Uznesenie č. 2/2025
ČS berie na vedomie správu poradkyne chovu.
ČS schvaľuje podanie žiadosti o tretiu CAC výstavu v roku 2026.
ČS schvaľuje termíny a rozhodcov výstav v roku 2026.

Správa ekonómky klubu
[bookmark: _GoBack]Správu podala ekonómka klubu p. Fülleová Mária. Informovala o stavoch v pokladni a na účte k 1.1.2025 = 4302,42€ a 513,64€ = 4816,06€. Príjmy klubu za rok 2025 boli k 31.10.2025 3207,09€ a výdaje 3076,18€. Správa tvorí prílohu zápisu.
Uznesenie č. 3/2025
ČS berie na vedomie správu ekonómky klubu p. Fülleovej Márie.
Správa poradkyne chovu
Žiaľ žiaden veľký chovateľský boom sa nekonal. 
Bearded collie
V chovateľskej stanici BLACK COOPER sa v marci 2025 narodil vrh s počtom 8 odchovaných šteniat.
Vystavené pripúšťacie povolenie pre p. Strihovú však neblo využité k páreniu neprišlo.
Bobtail
V novembri 2024 bol odchovaný jeden vrh v chovateľskej stanici Shaggy Edition s počtom šteniat 3.
Uznesenie č. 4/2025
ČS berie na vedomie správu poradkyne chovu.

Prípravy oslavy 10. Výročia založenia klubu
V roku 2026 klub oslavuje 10. Výročie svojho založenia. Výbor klubu preto navrhuje osláviť to spolu s členmi a vystavovateľmi v rámci víkendu 26.-27.9.2026 – dvojvýstavy. V sobotu 26.9. po skončení výstavy zorganizovať spoločné posedenie. Bola podaná žiadosť na členov, aby sa zapojili do hľadania sponzorov na výstavy a posedenie. Bolo by vhodné členom a vystavovateľom odovzdať upomienkový predmet.
Uznesenie č. 5/2025
ČS schvaľuje konanie spoločného posedenia 26.9.2026.
ČS berie na vedomie potrebu nájdenia sponzorov hlavne na víkend 26.-27.9.2026.

Rôzne, diskusia
Pani Jamborová navrhla odmeniť tajomníčku klubu a organizátorku klubových akcií p. Pilnú Moniku formou oslobodenia psov v jej majetku od úhrady výstavného poplatku na klubom organizovaných výstavách.
Uznesenie č. 6/2025
ČS schvaľuje oslobodenie psov v majetku p. Pilnej Moniky od úhrady výstavného poplatku na klubom organizovaných výstavách.

Záver
Predsedníčka klubu Ing. Bilá poďakovala prítomným za účasť.

Zapísala:
Monika Pilná



Overovateľ:
Eleonóra Jamborová




Predsedkyňa klubu:
Ing. Katarína Bilá

